Ти попита Whilli каква е глобата при шофиране на нерегистриран автомобил.
Според Закона за движение по пътищата, водач, който управлява нерегистриран автомобил или е регистриран, но е без табели с регистрационен номер, се наказва с отнемане на книжката за срок от 6 до 12 месеца и с глоба от 200 до 500 лв.. Предвижда се и отнемане на 10 контролни точки.
За повторно нарушение наказанието е отнемане на книжката за срок от 1 до 2 години и глоба от 600 до 1500 лв.
За управление на МПС, което не е регистрирано по надлежния ред, водачът може да бъде подведен и под наказателна отговорност по чл. 345, ал. 2 от Наказателния кодекс. В този случай се предвижда лишаване от свобода до 1 година или глоба от 500 до 1000 лв.